張繼聰明年安排大仔張瞻外國升學 近日密密講人生道理:佢話佢知
張繼聰今日(29/4)現身荃灣出席《中國香港國際籃球邀請賽2024》記者招待會。提到17歲大仔張瞻準備下年外國升學,張繼聰受訪時表示:「其實佢外國升學係成個屋企嘅大事嚟,即意味住我哋會有幾年嘅事大家都會分開,但對我嚟講男仔呢樣嘢係好緊要,佢要好好享受呢個過程,同埋都無辦法,我哋做父母嘅都要學識放手,俾佢自己過自己嘅人生,反而呢排我同佢成日傾就無佢想去邊一個地方。」
被問再張瞻去外國讀書是你們的決定?張繼聰續說:「其實一向都係佢自己嘅決定,就算以前考學校都係由佢自己揀,我哋做父母都冇干涉佢,反而我哋做父母嘅都希望佢係學生嘅生涯好好享受去學習。其實我都有同佢講,佢去外國升學,係阿爸阿媽好努力去換返嚟,就好似嚟緊我要拍戲又要除衫,變咗呢幾個月嚟要節食又做運動,就係咁付出搵錢供佢讀書,說話我就同佢講到呢度,希望佢自己思考吓,好多嘢都要付出,先有收穫。(佢聽完有咩反應?)佢話我知喇 。但佢之後會維持幾耐,自己就唔好太過奢求,你話佢幾時孝順,就唔係一時三刻囉。(佢冇反駁你玩少啲車,買少啲衫褲?)咁好彩冇喎,如佢去到講啲就,就應該一把反車埋去啦,咁講仲有人性嘅。」